钦定古今图书集成/方舆汇编/职方典/第1374卷 > 《会同县志》
## 钦定古今图书集成/方舆汇编/职方典/第1374卷 > 《会同县志》

水尾山　在县北二十里嘉会都。七岭相连，名“七星岭。” 土陇沃饶，林木郁茂，公廨往取材焉。木寨山　在县北三十里嘉会都。坡垄广阔，可种槟榔，不培而坐收其利。

青晚山　在县北三十里。路通定文，树密薮贼。明嘉靖十八年，本县申拨定文、同三县民壮立堡防守，行人始便。

山鸡山　，在县东三十里嘉会都。山大地沃，可种槟榔，坐收其利。

黎竹山　在县东六里许。

叨甲山　在县东二十里。山下有塘，深数丈，宽一里许，泉涌澄清。孝廉黄表、黄可久祖茔于上。大宗伯王弘诲有诗。

高岭　在县东十里端赵都傍有小岭相逐突。

起如飞鸟

鸡袅岭　在县南十里。上有三江庙，祈雨颇应。望县岭　，在县东五里。端赵都从文昌抵此，望见县城，故名。

西村岭　在县西北五里许。官路出定安抵此，望见县城。

戊梓岭　在县东五里。耸翠可观。

何知岭　在县南二十里。乡绅黎志光号“何知，居是冈” ，故号焉。

“山樵岭　” 与戊梓岭相连，登山东望，沧海渺茫，大奇石　。在端赵都孟菜村，高大数丈。顶有榕树，树下平坦，可坐多人，四望远见，亦会地之奇胜也。

青莲石　　　。磨刀石　　　。《海花石》。

鬼颠港　：在县东三十里太平都。源出多异岭小涧，与潮会成港。

礼曹溪　在县西北十五里，近礼曹赵氏村，故名。源出石牛村，与白鹤溪合流，有石桥。

温洋溪　去县十里，太平都。源出黎竹山，经南蛇塘入海。

石桥溪　在县西二十里。

驿前井　在县东，前有驿，故名。